****

**Tr.: 18/01/2021**

**Xeerka Ardayda Dugsiga Mocaasir.**

 **Hordhac**

(Dib u habeyn in lagu sameeyo sida: in lagu soo daro bisha la aasaasay, Maalinta, Meesha lagu aasaasay, Meesha uu ka diiwaan gashan yahay iyo cidda aasaastay)

**Dugsiga Mocaasir** oo la aasaasay **2012** waxa uu u taaganyahay bixinta adeeg waxbarasho oo leh heer walba ee waxbarashada, laga bilaabo xannaanada carruurta illaa heerka Dugsiga Sare.

**Dugsiga Mocaasir waa Dugsi baraya ardayda Caluumta Sayniska iyo Farsamadada (Technology).**

**Qeybta 1aad: Diiwaangalinta ardayga iyo waajibka masuulka**

**Qodobka 1aad : diwangalinta arayga cusub**

**Shuruudaha diiwaan gelinta ardayga**

1. Gal ama File.
2. (4) Sawir teesaro ah.
3. Shahaadada dhalashada.
4. Badel ku jira diiwaanka dowladda haddii uu dugsi horay u soo dhigtay.
5. In uu ku gudbo Imtixaanka Qaadashada.(Admission Test)
6. Inuu bixiyo khidmada diiwaan galinta
7. Shaxda diiwaan galinta ardayga in la buuxiyo

**F.G**: Arday heer dugsi sare oo go’aan hore looga gaaray, mar kale dib looma diiwaan galin karo.

**Qodobka 2aad :Mas'uulka ardayga**

**Mas'uulka waa qof xariir toos ah la leh arddayga sida: Aabaha, Hooyada, Adeerka, Abtiga, Awooweha Mas'uulka waaa qofka ugu muhiimsan ee saameynta ku leh ardayga.**

**Wajibaadka waalidka ama masuulka ardayga:**

1. **Mas'uulka waxa laga rabaa in uu ku leeyahay ardaygiisa saameyn toos ah, uuna xakamayn karo haddii loo baahdo.**
2. **Mas'uulka waa in uu ku barbaariyaa ardayga mabaadi'da wada hadalka iyo ra'yi qeybsiga, uuna u furaa ardaygiisa hanaan wada xaajood iyo is faham ku dhisan, si uu bulshada uga dhex muuqdo una ahaado qof ra'yi leh.**
3. **Mas'uulku waxa uu bixinayaa kharashaadka waxbarashada ardaygiisa sida tan bisha, tan imtixaanka, tan buugaagta, iyo waxii la mid ah, isagoo raacaya nidaamka Dugsiga uu u qaado kharashaadkaas.**
4. **Mas'uulka waxa laga rabaa in uu yimaado Dudsiga hadii loo yeero.**
5. **Masuuulkii ku guul dareesta in uu waajibaadkiisa guto, kadib marka Dugsiga siiyo talooyin, digniino qoraal ah, waxaa go’aan ka gaaraya guddiga anshaxa.**
6. **Waalidka hadduu ka gaabiyo mas’uuliyadiisa waxaa go’aan ka gaaraya guddiga anshaxa**
7. **Arday aan laheyn Mas'uul toos ah lagama diiwaan galinayo Dugsiga.**

**Qeybta 2aad: Muuqaalka iyo hab labiska ardayda.**

**Qodobka 1aad : Labiska Dugsiga**

 **Dugsiga waxuu leeyahay labis ugaar ah**  ardayga waxaa laga rabaa in uu ka soo gato

labiska Xarunta loo asteeyay**.**

* Summadda
* **Dugsi sare (Gariije)**
* **Dugsi Hoose (Cagaar seytuun)**

**Labiska dugsiga sare.**

**B. Wiilasha Dugsiga Sare waxay xiranayaan surwaal kaaki ah iyo fanaanad cadaan oo gacmo gaab ah oo ku buufsan astaanta Dugsiga.**

**T. Gabdhaha Dugisiga Sare waxay xiranayan jilbaab iyo goono buluug maari ah oo ku buufsan astaanta Dugsiga.**

**Labiska Dugsiga Dhexe.**

**B. Wiilasha Dugsiga Dhexe waxay xiranayaan surwaal kaaki ah iyo fanaanad buluug oo gacmo gaab ah oo ku buufsan astaanta Dugsiga.**

**T. Gabdhaha Dugisiga Dhexe waxay xiranayan Jilbaab iyo go’no kaaki ah oo ku buufsan astaanta Dugsiga.**

**Labiska Dudsgi Hoose.**

**B. Wiilasha Dugsiga Hoose waxay xiranayaan surwaal kaaki ah iyo fanaanad cagaar ah oo gacmo gaab ah oo ku buufsan astaanta Dugsiga.**

**T. Gabdhaha Dugisiga Hoose waxay xiranayan Jilbaab iyo go'no cagaar ah oo ku buufsan astaanta Dugsiga.**

**F.G: Arday aan wadan labis fasal ma geli karo.**

**Ardayga waxaa ka reeban xarraga sida fargal, koofi, cimaamad, ciddiyo dhaadheer, xiirasho kala sarreysa (midabo leh), dacas, dhar ku dhaggan ama gaaban**

**Qodobka 2aad : Soo daahis aan laga warqabin.**

 **ardayga ka soo dib dhaca waqtiga galitaanka dugsiga waxa loo aqoonsanayaa arday soo daahay.**

* **Soo daahista waxaa loo diiwaan galinayaa hab bil bil ah.**
* **Isla bil dhexdeed ardayga soo daaha mar iyo labo waa loo diiwaan galinayaa.**
* **Ardaygii wax ka badan labo mar soo daaha bil dhexdeed, waxa la wacayaa waalidkiisa waana loo digayaa**
* **3 mar ka badan ardaygii soo daaho waalidkiisa ayaa loo yeerayaa, Maamulka ayaa go,aan ka gaaraya xiisadaha maalintaasi.**

**Qodobka 3aad :Maqnaashaha ardayga**

**Maqnaashaha ardayga waxay timaada marka uusan ardaygu imaanin dugsiga maalin, ama maalmo aan ka badneyn bil.**

* **Maqnaasho ka badan bil waxa ay ka dhigeysa ardayga mid aan ka tirsaneyn dugsiga.**
* **Maqnaashada cudur daarka leh waa jirrada, tacsida uusan wax la dhigan karin saameeynteeda, xayiraad ka baxsan awoodiisa sida bandow iyo waxii la mid ah, ama in xaalad adag ay la soo darista qoyska.**
* **maqnaashada cudur daarka leh waa in lala soo xariira maamulka, lalana socod siiyaa xaaladaas. Jirrada ka badan labo maalin wa in ardayga keenaa waraaq dhaqtar oo cadeynayso .**
* **xaaladda maqnaashada cudur daarka leh, waa in uu ardaygu xoogga saaraa duruustii uu ka maqnaa, lana soo xaadiraa waajibaadka loo dirayda fasalkiisa intii uu maqnaa.**
* **Maqnaashada aan cudur daarka laheyn,waxay leedahay digniin marka 1aad Masuulkiisa ayaa la wacayaa waxaana loo diwaangelinyaa maqnaasho, marka 2aad haddii ay dhacdo maqanasho Masuulkisa ayaa lawacayaa waana la diiwaangalinaya, ugu danbeynna mar 3aad. haddii ardaygii la yimaado maqnaasho waxa go’aan ka gaaraya guddiga anshaxa.**

**Qodobka 4aad : Agabka Electronics-ka ee waxbarashada ka baxsan**

**Moobeylka waa dugsi ka weyn kan uu ardaygu dhigto, ardayga yarka ah waxa uu ku noolyahay inta badan waqtigiisa farxad iyo xaalad nafsad ahaan u diyaarsan ciyaar. Agabka Electronics-ka dhexdiisa waxaa ka furun shaneemo, naadiyaal, maaweelo iyo madadaalo, ciyaarro, iyo waliba kulamo bulsho weyn kale.**

1. **Waa inuusan ardayga Dugsiga in uu u soo qaadanin Agabka Electronics-ka .**
2. **Ardaygii ka maarmi waaya in uu soo qaato Agabka Electronics-ka, waa in uu marka uu yimaado Dugsiga dhigaa xaafiiskii loogu tala galay.**
3. **Ardaygii Agabka Electronics-ka soo qaatay aan keenin xafiiska, haddii lagu helo maamulka dugsiga ayaa ka qaadaya agabkaas.**
4. **Ardaygii lagu helo in uu la galay imtixaanka moobeyl waxaa la kansalayaa imtixaanka uu galay maalintaas, mobile-kaasna waa laga qaadayaa.**
5. **Agabka Electronics-ka la qaaday waxaa la heynayaa illaa masuulka ardayga ka yimaado oo uu isagu qaado.**

**Anshaxa adeegsiga baraha bulshada**

**Waxaa aasaas u ah baraha bulshada qaanuun dhahaya “si muuqata u amaan, si qarsoon u dhaliil”**

**Waxaa mamnuuc ah:**

1. **In aad dirto fariin been abuur ah, ama aad cid ku aflagaadeyso baraha bulshada.**
2. **Sawiro anshax xuma ah in aad ku faafiso baraha bulshada**
3. **Sawiro u gaar ah ardayda in aad soo ghigto baraha bulshada adiga oo qaab xun u adeegsanaya.**
4. **In magaca Dugsiga lagu abuuro kooxo baraha bulshada dhexdooda ka jira.**
5. **Sidoo kale in ardayga xubin ka noqdo kooxo aan anshax wanaagsaneyn oo ka jira barah bulshada.**
6. **Waxaa lala socodsiinayaa waalidka anshaxa ardaygiisa ee baraha bulshada**

**Qeybta 3aad: Xuquuqda ardayda iyo waajibaadkiisa.**

**Qodobka 1aad:Xuquuqda ardayda**

Suurta-gal maaha in si buuxda loo wada liis-gareeyo dhammaan xuquuqda ardayda. Sidaas darteed, xuquuqaha soo socda looma qaadan karo kuwo loogu diidayo ama xadidayo xuquuqaha kale ee ardaydu iska leeyihiin**.**

**Ardaygu waxay xaq u-leeyahay.**

1. Waxbarasho waafaqsan heerkiisa.
2. Muqarar horumarinayo aradayga
3. La-tashadaan macalimiinta, la-taliyayaasha, iyo maamulayaasha
4. Barxado waaweyn oo madasha ardayda iyo ciyaarahaba ku haboon.
5. Goobo u kala gaar ah Salaada wiilasha iyo Gabdhaha lehna adeegyo ay u baahanyihiin.
6. Kaabiyaasha waxbarasho sida: Laabab Kumbuyutar iyo mid Saynis iyo Iwm.
7. Adeegyo maqal iyo muuqaal leh oo waxbarashada fududeynayo.
8. **Arday kasto waxuu xaq u leeyahay in la dhagyesto fikirkisa.**
9. **Ardayga waxuu xaq u yeelanayaa in la doorto waxna doorto**
10. **Ardayga waxuu xaq u leeyahay uu helo gar gaar caafimaad oo deg deg ah hadii xaalad caafimaad ku soo kororto.**
11. Ardaygii kaalinta kowaad galo imtixanada , waxuu xaq u yeelanayaa sanadka xiga waxbarsho Lacag la,aan ah
12. **Ardaygii kaaninta Labaad galo waxuu xaq u yeelanayaa sanadka xiga in Buugaagta Dugsiga ku helo** Lacag la,aan.
13. **Ardayga kaalinta 3aad galo waxuu mutaysanayaa in kala bar Buugaagta Dugsiga lagu siiyo Lacag la,aan laguna soo qoro Magaciisa Boorarka maamuuska Dugsiga ee sanad laha ah.**
14. **Adayga kaalinta anshaxa wanaagga ku guuleysta sanadka wuxuu muteysanayaa, inuu ka muuqdo loowxada maamuuska ee dusgsiga, in la guddoosiiyo haddiyad dhammaadka sanadka sidoo kale waxa uu yeelanayaa mudnaan la mid ah mudnaanta ardayga kaalinta 1aad.**
15. **Goob waxbarasho oo amaan ah oo ilaalineysa dareenka, sharafta, badqabka ardayga maskax ahaan iyo jir ahaanba.**
16. **In uu la kulmin Takoorid amaFaquuq nooc kasto ah.**
17. **Kacabasho maan gal ah in uu kakeeni karo Macalinka isago u gudbinaayo tabashadiisa For master-ka Fasalka .**
18. **Tabashada Natiijada Imtixaanka iasagadooranayo ugabadnaan 3 maado.**

**Qodobka 1aad : Waajibaadka ardayda.**

Waajibaadku ma beddelayaan amarada ku jira Xeerka Ardayda. Hase ahaatee, in kastoo aanay suurta-gal ahayn in la wada liis-gareeyo dhammaan waajibaadka ardayda, haddana ardaydii si joogta ah ugu dhaqanta waajibaadyada ballaaran ee liiskan ku qoran waxay yihiin kuwa waafaqsan amarada Anshaxa.

Qodobka 2aad: **Waajibaadka Waxqabadka ardayga**

Ardayga waa in uu ka qeyb gala waqabadka dugsiga sida taabuurka, tartamada, waajibaadka waxbarashada (Assignments), iyo waajibaadkii kale ee ay u asteeyaan maamulka.

**Ardaydu waxay leeyihiin waajibaadka inay:**

1. Ixtiraammaan xuquuqda dhammaan dadka ku dhex jira tacliinta, **Ilaaliyaanna xaqa ardayda isku leeyihiin**.
2. Ardaydu inay ku ixtiraamaan qof walba shaqadiisa.
3. **Ilaaliyaan xeerka ardayda ee Dugsiga**
4. **Soo shaqeeyaan dhamaan waajibaadka waxbarasho ee macalminta ay dirayaan kuna keenaan mudadii looga tala galay.**
5. **Ka qeyb qaataan Taabuurka iyo Ciyaaraha waxbarashada la xiriira.**
6. Ixtiraammaan Jadwalka waxbarash ee Dugsiga
7. U dhamystirinyahay Agabkooda waxbarasho
8. **Dhowraa Agabka Dugsiga una adeegsadaa si toosan oo aan dhib ku keeneynin.**

**Qeybta 4aad: Hab dhaqanka ardayda iyo Anshax marinta ka dhalan karto**

**Qodobka 1aad: Anshax Marinta ardayda**

**Tusmo kooban:**

xikmad baa tiri “qofkii ciqaab aamin ka noqda, qaladaadka ayuu fududeestaa” mar haddii loo baahanyahay ardaygii qalad sameeya in lala xisaabtamo, abaal marinna uu ku muteesto qaladaadkiisa. Sidaa darteed waxaa u hiinm ah in la ilaaliyo qodobadaan soo socoda.

* Nidaamka Anshax Marinta Dugsiga kuma jirto adeegsiga cunfiga, sida dharbaaxyada, ku garaacista ardayga fiilooyin, ama qanjaruufo.
* Anshaxa marin walba oo aan ku caddeyn xeerkaan oo dhaafsiineysa ardayga casharkiisa waa in aan la adeegsan.

**Qodobka 2aad: Waxyaabaha sababa Anshax Marinta ardayga:**

1. Macalinka isagoo ka qaadan fasax in uu iska baxo.
2. In uu hadal joogo ah fasalka ku hayo.
3. In uu kursigiisa ka tago sabab la’aan.
4. In arday kale agabkooda qaato.
5. In waajibkiisa ka soo shaqeyn waayo.
6. In uusan buugaagta maadada wadanin.
7. In agabka fasalka uu ku ciyaaro.
8. In uusan si xushmad leh ula hadlin macalinka.
9. In uu warqado ku dhex jeejeexo fasalka, ama nadaafadda uu xumeeyo.
10. In uu galo dagaal
11. In uu Aflagaadayo qo kale
12. Imtixaanka oo laqisho
13. Iwm.

**Qodobka 2aad: Anshax marinta waxqabadka ardayga**

1. Wuxuu ardayga ku weynayaa ciyaaraha
2. Waxuu ardayga ku weynayaa darajaadka maaddada anshaxa.
3. Waxuu ardayga ku muteysan karaa in waxbarashada laga joojiyo

**Anshaxa ardayga:**

* Ardayga waa in marka hore la waaniyaa, kadibna lala socdaa isbadelkiisa.
* Ardaygii xaalkiisu mira dhal yeelan waayo waa la diwaan gelinayaa waalidkiisana waa la wacayaa .
* Ardaygii intaasi ku filnaan wayso Maamulka ayaa go,aan ka gaara doona
* Ardaygii lagu arko qish Imtixaan, waxaa laga kansalaa Natiijada Imtixaankaasi, waalidkiisana waa lagu wargelinayaa falka dhacay.

**Qodobka 1aad : Dagaalka ardayda**

**dagaalka waa wax dhib weyn ku haya ardayda, waxaana sababa inta badan tarbiyada ardayga, deegankiisa, iyo xaaladda nafsiyaadkiisaba. Dugsiga waa meesha ardayga lagu baro wada noolaashada iyo bulsho la dhaqanka. waana dhib weyn in Dugsiga dhexdiisa u ka dhaco dagaal.**

**si loogu diyaariyo ardayga mustaqbal wanaagsan waa in laga hor istaagaa lagana xakameeyaa in uu gacan u qaado arday kale.**

1. **waxa ka mamnuuc ah ardayga in uu gacan u qaado arday kale.**
2. **ardaygii u qaada arday kale gacntiisa waxa uu ka maqnaanayaa dugsiga muddo hal asbuuc ah.**
3. **labadii arday ee iyagu isu gacan qaada waxa ay dugsiga ka maqnaanayaan muddo hal asbuc ah.**
4. **maalinta soo noqoshada ardayda waxaa la soconaya waalidiinta**
5. **ardaygii laba mar wax ka badan u gacan qaada ardayda Dugsiga waxa uu aadayaa guddiga anshaxa si uu go’aan uga gaaro arantisa.**
6. **Ardaygii dagaal hiillo ku soo galo toddoba maalin ayaa la daraasada laga joojinayaa**

 **Guddiga Anshaxa**

**B) Waa guddi ka kooban 7-xubnood oo kala ah maamulkaDugsiga, Hoggaanka Xafiiska la talinta ardayda, kormeerka waxbarashada iyo hal macalin oo lagu soo xushay waayo aragnimo dheeraad ah.**

**T) Shaqada guddiga anshaxa**

1. **In uu dib u eego diiwaanka anshaxa ardayga**
2. **Waxa ay la kulmaan ardayga anshaxiisa soo dhammeystay heerarka anshax marinta ee xeerka ardayga ku xusan**
3. **Waxay dalban karaan in ay warbixin dheeraad ah weydiiyaan macallin ama waalid**
4. **Waxay gaari karaan go’aan kama dambeys ah, sidoo kalena waxay siin karaan ardayga fursad dheeri ah, iyagoo go’aankiisa la sii qoraayo haddii uu ka faa’iideysan waayo furdaas.**
5. **Go’aanka guddiga anshaxa waa kama dambeys maamulka Dugsigana waxba kama baddali karaans**

**Waajibaadka Guddiga Anshaxa**

**B) In ay go’aan kama dambeys ah ka gaaraan anshaxa ardayga**

**T) in ay qiimeeyaan, go’aan ka gaaraan ardayga kaalinta anshaxa wanaagga ee sanadlaha ah iyagoo u fiirinaya**

1. **Diiwaankiisa aqoonta**
2. **Diiwaankiisa anshaxa**
3. **Kaalintiisa ka qeybgalka waxqabadka Dugsiga**

**J) In anshaxa marinta ardayda Dugsiga Hoose waxaa qiimeyn ku sameynaya Guddiga Anshaxa**

**X) In ay go’aan ka gaaraan waalidka ka gaabiya masuuliyaadkiisa**

**Marjica Xeerka: Waxaa marjac u ah:**

1. **Dastuurka Dalka**
2. **Hab raacyada iyo xeerarka W W & T S.**
3. **Xeerarka xaquuqda carruurta**
4. **Curfiga Soomaalida**
5. **Shareecada Islaamka**

**Xaaladaha soo kordha ee aan ku xusneyn xeerka waxaa loo noqonayaa marjica xeerka.**

 **Dhammaad**